Praktički su završena sva rukometna natjecanja, a iza Rukometnog kluba IVAN iz Starih Mikanovaca su vrlo zapažene igre i sjajni uspjesi. U klubu su se potrudili i izradili tablicu gdje su zbrojili bodove svih kategorije za sve klubove u regiji. Na temelju toga, došli su do zaključka kako je RK IVAN najuspješniji slavonski klub.
– U ukupnom zbroju, RK IVAN drži uvjerljivo prvo mjesto, a osim toga, prosjekom bodova prema odigranim utakmicama, RK IVAN je također na 1. mjestu. Iako izrađena tablica nije relevantan podatak budući da nemaju svi klubovi jednak broj kategorija, te kako bi prosjekom bodova po utakmici tablica izgledala drugačije u smislu poretka, ipak daje odlične statističke podatke. – napominju na Facebook stranici RK IVAN.
Oglas
Kad pogledate tablicu i vidite ispred kojih je klubova rukometni klub iz malih Mikanovaca, ne preostaje nam ništa drugo nego skinuti kapu svima u klubu, od uprave do trenera i igrača.